PRESSEMELDING 
Seljecup/Selje IL «Kampen mot barnedemens»

[bookmark: _GoBack]Selje IL har i mange år hatt stort fokus på FairPlay, verdiarbeid og samfunnsengasjement. Klubben har på bakgrunn av dette vorte kåra til årets FairPlay-klubb i NFF Sogn og Fjordane fire gonger, og vore nominert til prisen kvart år sidan 2011.

Gjennom FairPlay-arbeidet har klubben bidrege til mykje forskjellig opp gjennom åra. 
Selje IL hadde frå 2014-2019 vennskapsklubb i Vietnam, gjennom NFF sitt prosjekt ”Football for all in Vietnam. Då skreiv fotballkretsen: "Selje viser igjen evne til å bry seg litt meir". 
I 2019 samarbeida Seljecup/Selje IL med Amnesty. 
I år fokuserer vi på eit nytt prosjekt i samband med Seljecup, «Kampen mot barnedemens». TV-serien «Team-pølsa» rørte oss alle, der vi blant anna vart kjent med Syver som har sjukdommen barnedemens. Det har vore mykje fokus på denne sjukdommen siste året, og rundt om i landet har det vore mange innsamlingsaksjonar for å skaffe midlar til forskning m.m.
Med hjelp av rause og gode aktørar både privat og i næringslivet har Seljecup/Selje IL samla inn pengar til saka "Kampen mot barnedemens" ♥️💚. Med hjelp av innsamla midlar kjøper klubben inn 800 grøne armband  med teksten "Kampen mot barnedemens". Dei delar vi ut til alle med C-kort (overnattande lag) på Seljecup, samt til funksjonærar så langt vi har nok. 
Dette er verkeleg ei hjartesak som minner oss på at den idretten vi alle er så glade i slett ikkje er for alle. 
Seljecup/Selje IL ynskjer å rette ei stor takk til alle støttespelarane våre som har gjort dette mogeleg! På grunn av Dykkar bidrag  kan vi støtte denne gode  saka med 70 000 kroner. 
Vi oppmodar gjerne andre cupar/klubbar å ta stafettpinnen vidare! 
Liste over sponsorar vert å finne på Selje IL sine nettsider. 
Sjå opp for superhelten Justboy med følge som kjem til Seljecup laurdag 14 juni 😊. 
Velkommen til Seljecup og tusen hjarteleg takk for støtta!

